廣寧省

縮圖|下龍灣
**廣寧**，越南東北沿海之省。處河內城庯北。觀光勝蹟繁多，名勝下龍灣在焉，海之所面，大小島點，昔景殘存，列世界自然遺產矣，實世間奇觀，天然造化，人謂可列新世界七奇跡，而外客紛至。省都下龍市。北接中國。越人喻之小越南，在乎山水形勝，一應俱全，有海、島、平野、中原、山丘、邊界。越南規劃，發展食貨，廣寧地屬北方重點經濟區，局屬北部沿海。此省盛產石炭，其豐居舉國之首。廣寧省蘊礦豐富，石炭之外，高嶺土、粘土、珪砂、石灰石，他省市皆無，而廣寧獨有，可知其豐於礦產也。

## 區位
廣寧地處越南東北，形如一鱷，自東北向西南而踞。東迎北部灣頭，西背重山疊嶂。座標處東經一百又六度二十六分、一百又八度三十一分間，北緯二十度四十分、二十一度四十分間。彼自東向西，地寬一百又二公里；自北往南，長一百九十五公里。省東北接中國，南瀕北部灣，西南鄰海陽省、海防市，而西北夾諒山省、北江省、海陽省。廣寧地佳，政經軍交皆利。越中國交，共建開發，有越中經濟合作區。東盟交中，桂星互貿，引介兩國，此地可有爲。下列四極：
*東極腳角，又名沙偉角，在芒街市茶古坊東北
*西極黃注江，在東潮市社阮惠社共平陽社
*南極下梅島，在雲屯縣玉彙社
*北極Mỏ Toòng村，在平遼縣橫摹社

越南臨國界者有二十五省市，廣寧爲其一。海陸兩界接中之省，唯有廣寧。北接陸界一百一十八又八公里，東京灣海界一百九十一公里。且廣寧列二十八臨海省市，海岸長二百五十公里，中有四萬頃潮灘、二萬頃灣面，國中島縣十二，廣寧佔其二。廣萬二千二百二十平方公里，內陸廣六千一百平方公里。總合大小，有島兩千，佔越南全土三分二。

## 地理

### 地形
廣寧多山地，平原臥於沿海，八成大地遍山丘。中有二千島丸浮海面，皆石灰山巖，絕多未之得名。省中地形多樣，可分三域，三域者，合山區、海邊平野、海域及島。

山區東西二分：東山地自先安過平遼、海河、潭河，直抵芒街。此乃餘脈，自中國十萬大山而來，主向東北往西南。有二正脈：廣南州與高暹脈，廣南州峰高千五百七米，高暹峰高千三百三十米，此脈廣大，佔取三縣：平遼、海河、潭河；千芝脈，高千一百六十六米，處先安縣北。西山地自先安過三扯、橫蒲、汪秘城北，山勢漸降，終於東潮市北。此山地略弓曲，常呼之東潮山弓，有二峰，安子頂在汪秘，高千六十八米，諳叭頂在橫蒲，高千九十四米。東潮山弓有南北二坡，南坡自西向東，北坡自東北向西南，此廣寧之領土骨脊，地處關重，南北二坡，自然兩分，要素形成，各有不同。

海邊平地，自矮丘出，風化侵蝕，造出原野，自丘麓陳展至江岸海邊。此有東潮、汪秘、北廣安、南先安、潭河、海河、一部芒街。於江口，浮沙淤積，造成濕野潮灘。此有南汪秘、南廣安之河南島、東廣安、先安之同榑、南潭河、東南海河、南芒街。雖地狹面窄，且支割破碎，此海岸平野，猶諸便農業，順往交通，乃省中民居稠富之處。

廣寧有海域、海島，地形獨到。有島二千餘，佔取國中三分二，島岸綫合長二百五十公里，各島面積合取自然面積之一成又一點五。有大島，如個瓢島、版蓮島，有島小如一嶼。有二縣以島爲縣，雲屯、姑蘇。下龍灣、浿子龍有千餘石灰島，成喀斯特地形，水蝕刨石，造出萬千形樣，內外不同，而洞中奇趣。海島之外，廣寧有浮沙潮灘，海浪淘磨，成白沙灘。白沙可取作原料，工煉玻璃，亦一寶地也。有白沙者，如茶古、明州、玉彙。

廣寧海底地形不平，水均深二十米。有深谷，古水道遺蹟也，有沉石成礁，生長珊瑚。海底古道，引今水流，造出行廊，曲蜷海岸，天然良港，島嶼繁多，而水道縱橫，海港水路，潛能頗大。

### 地財
廣寧有地富廣，計地六十一萬一千八十一又三頃。中有一成農地，三成八林地，四成三又八未用，多在山區海邊，餘者有專用，或作民宅。省中傍山臨海，氣候潤濕，林木生長，取材有利，諸木繁殖，如脂松、馬尾松、合歡、白檀……外者，省中多山故，山林茂密，極合出產，有貴木材、特產、藥料、本地木材。廣寧有地多類。佔地爲多者，鐵質赤土共次生草原，多在低丘。
*高山黃赤沃壤：此土常見於山，約在東潮山弓七百米高處，佔地千分之七十八。山高氣濕，低溫，多石，落葉積厚，分解有機，成腐殖層。此土甚善，色黃赤。
*低山黃赤壤：此土在七百米下低山，廣寧多見，佔地六成有三，在東潮山弓兩麓。土善駐水，由是色甚黃。雖地貧性酸，猶未風化，植被殘破者，僅存草地，成鐵質次生草原。此土常見於橫蒲丘崗、先安西、平遼、海河二縣。土質不佳，墾殖有限，拓墾需施肥、鹼灰。
*浮沙積地：合新古浮沙地，布於十八國路旁，自東潮至芒街，介乎海岸鹼地與低丘間，廣四萬一百零五頃，佔地千分之六十六，見於先安、芒街、海河、潭河。此土多酸，少肥。浮沙地可墾作稻田，多在東潮、廣安、海河、潭河、及先安、三扯溪河處。雖然，此地產糧，須作灌溉之先。低地處常積酸潮蝕。
*海邊鹼地：在海岸，廣五萬九百頃，佔地千分之八十四，地多鹽鹼，海潮漫灌。中有地墾種莎，作鹽田，殖水產。
*沙地、海邊沙丘：地廣六千八十七頃，佔地千分之九，佈於海邊、各島邊。雲屯之雲海羣島、芒街之永植島有白沙灘，長千米，或成沙丘起伏。可作原料，製高級水晶。有處植防風林。
*石灰山群島：廣四萬六千六百二十七頃，佔地百分之七。島灣初現，各島所構之巖不同，有島僅餘石灰岩，有島地廣，諸土存焉。島多黃赤壤，一如低丘。石灰島多險坡，侵蝕強，土層薄，多島只餘石痕溶洞。有島如團洲、潮島、玉彙，以片石、硅沙石爲構，佐以黃泥。

### 林財
林地廣二十四萬三千八百三十三又二頃，佔省中三成八，中有八成自然林，餘者人工林、特種林，廣十萬頃，即成林者廣二十三萬頃，林者寶賜，可墾為田、特產林、大果園。

### 海財
廣寧瀕海，以海爲衣食，潛能頗大，海岸長二百五十公里，有島二千七十七，千島已名，國中三分二之島在焉；漁場闊廣，有六千一百平方公里，海物無萬，貴儉難得，生棲於焉。各漁場之產獲，豐而恆常，多在岸近、島緣，便於開殖。廣寧海緣多深水域，利勢關重，便乎建設，可開港立埠，尤可立深水港，泊重載大船，航內地河港，與省中各處交流行貨，此幾處可也：下龍、錦普、先安、芒街、海河。

### 氣候
廣寧屬亞熱帶濕潤氣候，一如北方諸省。惟其臨山靠海，自有不同。夏暑濕多雨，冬冷枯少雨，而夏時最長。由其所在、地形，廣寧之季風東北強而西南弱。地在熱帶，年中日過天頂時有二，熱度高，輻射能豐。姑蘇、雲屯之羣島，有大洋氣候。東南亞季風環流披及，年分二季，夏時濕熱，雨季也，冬時旱冷，枯季也。均濕八十二或八十五。十一月下旬冷季始，翌年三月末終，暑季始於五月，終於十月頭。十一月雨始少，至翌年四月，雨季隨如暑季。冷熱枯榮之季間，有二時轉接，爲期一月，在四或十。外者海氣作動，廣寧氣候或涼或暖，農林食貨皆有利。

於氣溫，此省熱度高，年均溫二十一或二十三攝氏度，各季有別，丘海不同。冬夏異溫，冬一月均溫低夏七月均溫，低十二攝氏度，一月均溫較之同緯，亦低，同緯準溫五點一攝氏度。冬十二至一月，平遼、三扯、橫蒲山區等地常降霜。

於降水，此省雨多，集在夏時，夏雨佔年雨八成五，年均雨量千九百九十五毫米。各地雨量亦不同。多雨處，在東潮山弓南坡、東南坡，亦在沿海平原，若芒街、先安、海河，年均雨量二千四百毫米。少雨處，在東潮山弓北坡、三扯，年均雨量千四百毫米。海島處雨量千七百或千八百毫米。

於風，廣寧地有季風，影響猶烈。夏風自五月至十月，由東南來，而省中多地大雨。夏多熱帶低壓，亦多颱，集在七、八、九月，颱自西太平洋來，常登陸此，年中多有五六颱直擊廣寧。冬風自十一月至翌年四月，自東北來，時節冷枯。

### 水文
廣寧有水總三十，合長十公里上。流域面積不過三百平方公里，中有四大河：太平江下流、北侖河、先安江、三扯江。每河或江段多支流，各流多垂直於正流。雖然，萬流皆短小，水湍而弱，潮來則溢。水常曲流，唯琴江、三扯江、先安江、浦舊江四江形如鳥羽。

季有水旱，而致河江漲落，有豐水、枯水兩期。五月水始豐，至十月歇，六、七、八月引洪而下；十一月水始涸，翌年四月爲止，三月水甚淺。江川流量漲落大。流量、流速，各季不同。入冬，諸水皆涸，水落而石出；夏復淙淙，間或大洪，水高潮猛。枯季流量一又四五每秒立方米，雨季流量千五百每秒立方米，差千倍，平遼先安江爲表。山地溪澗，以堅岩爲河牀，故水清砂少，而略沉積物量不計。

鹹水侵江，入陸可遠。流域植被稀少處，土多流失，雨洗隨流，入江成砂；洪水之季，泥沙俱下，河道淤塞尤速，開礦之地，水砂兇猛，如黃名溪、濛洋江。

廣寧海接北部灣，灣雖廣，而岸多島嶼，遮風平浪，故風柔浪小，非似越中之海。潮汐於此乃日潮，漲幅三或四米。日潮者，潮生於晝，夏生潮於夕，冬生潮於朝。北部灣有海流自北趣南，故水冷，加之東北季風，此乃國中最寒之海。海溫可只十三攝氏度。

各江水量頗豐，全域合約八千七百七十七億立方米。雨繁之處，流有百一十八 l/s/平方公里。五至九月雨季者，年中有水七成五或八成，十至四月旱季者，年中有水二成或二成五。

探地而知，底有沈水，儲量日新，錦普日有六千一百七立方米，下龍日有二萬一千二百九十立方米。湖中駐水，若安立湖有百一十八億立方米，祝排山湖有百一十五億立方米，橘東湖有十億立方米。廣寧水廣二千五或三千頃，沼、湖、潭，皆可飼產。

### 礦產
廣寧地多石炭，儲量三十六億噸，國中四成三餘八在焉，幾咸爲無煙炭，碳穩定比例約夫十之八九；碳礦集於三地：曰下龍、曰錦普、曰汪秘、東潮二地；年出約三、四百萬噸。

石灰石、粘土、高嶺土者，儲量亦大，遍佈省內：橫蒲、錦普出石灰石；高嶺土出山地，海河、平遼、三扯、先安、芒街皆有；粘土礦集於東潮、橫蒲、下龍，皆礦源重地，所產物料，供國中建築，亦貿與國外。

廣寧亦多礦質泉，佈於錦普光亨、先安溪樂、平遼同龍，中有可飲者多。且有礦泉不可飲，皆在錦普，礦質奇高，水溫熱，在三十五攝氏度上，浴之可癒病。

## 史
縮圖|一八八八年地圖，彼時白龍半島尚是越領，今廣西防城港市轄地

### 前史
廣寧人彣極古。距今萬八千載，當和平、北山之世，適值末次冰期。時海面低降，下於今者百一、二十米，水退陸浮，下龍灣遂淤為三角洲。其時平原廣袤，縱橫千里；南方氣暖，宜乎生民，故種類繁衍，聚落殷盛。先民穴居石灰巖中，與和平、北山之族不相統屬，自成一脈，並世而進，今考謂之。此實當地文明之濫觴也。嗣後，個瓢復肇新部，遞衍為下龍文化。今下龍灣每出先民遺址，考其年代，約在西元前三千年至千五百年之間。

## 區劃
廣寧省下轄市四、市社二、縣八，再下有區郡鎮百八十六。越南全土，轄市有四者，唯廣寧省也。口凡百有十八萬五千人，半居都市。
*市
**下龍
**芒街
**汪秘
**錦普
*市社
**廣安
**東潮
*縣
**姑蘇（島嶼縣）
**潭河
**海河
**橫蒲
**雲屯（島嶼縣）
**平遼
**三扯
**先安

## 食貨
越南發展，人以廣寧爲望，國中諸省，此省或可當先。廣寧近越都河內、國中大港海防，復臨中國，可成北越食貨大省。東盟及中國締為自貿區，此省可作中介之地，日益關重。

越南省市六十三，廣寧省入列經濟十強，規模堪誇。省之產業，經濟中核有二，一者礦業，二者觀光業。廣寧之工業化，一如他省，使之勉力，更進一層。工業雖求，而以「綠色發展」爲望。舊來礦、旅二業，足豐食貨，又加之高附加值之工業、服務業，以此通之，欲擒旗頭，領越南綠色發展之風騷。

## 引據


## 博觀
*廣寧省府官網 
*廣寧省投資促進機構